ฝังยาคุมมาได้1ปีไม่เคยมีประจำเดือนมีอะไรกับแฟนล่าสุดวันที่10 ม.ค เเล้วมีเหมือนประจำเดือนค้างยุในช่องคลอดเเต่ไม่ได้ไหลออกมาตลอดเหมือนประจำเดือนปกติ แบบนี้จะท้องไหมคะ???????
สวัสดีค่ะ ยาฝังคุมกำเนิดนั้น ถือว่ามีประสิทธภาพดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้นค่ะส่วนผลข้างเคียงของยาฝังนั้น อาจทำให้มีเลือดออกกะปริดกะปรอย หรือทำให้มีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปก็ได้ ดังนั้น การที่ไม่เคยมีประจำเดือนมาเลย และการที่มีเลือดค้างเล็กน้อยอยู่ในช่องคลอด ก็น่าจะเกิดจากผลของยาฝังคุมกำเนิดได้ค่ะ ไม่ได้เกิดจากการตั้งครรภ์ แต่หากกังวล ก็อาจลองตรวจหาการตั้งครรภ์ดูก็ได้ค่ะอย่างไรก็ตาม หากมีอาการแสบหรือคันช่องคลอดร่วมด้วย หรือมีตกขาวที่ผิดปกติ อาจเกิดจากการติดเชื้อในช่องคลอดหรือมดลูกได้ ในกรณีนี้ ควรไปพบแพทย์เพื่อตรวจค่ะ